กฎกระทรวงกำหนดให้คนซึ่งไม่มีสัญชาติไทยปฏิบัติเกี่ยวกับการทะเบียนราษฎรพ.ศ. ๒๕๖๒[๑] อาศัยอำนาจตามความในมาตรา ๕ แห่งพระราชบัญญัติการทะเบียนราษฎรพ.ศ. ๒๕๓๔ซึ่งแก้ไขเพิ่มเติมโดยพระราชบัญญัติการทะเบียนราษฎร (ฉบับที่ ๒) พ.ศ. ๒๕๕๑ มาตรา ๗วรรคหนึ่ง แห่งพระราชบัญญัติการทะเบียนราษฎรพ.ศ. ๒๕๓๔ และมาตรา ๓๘/๑ แห่งพระราชบัญญัติการทะเบียนราษฎร พ.ศ. ๒๕๓๔ซึ่งแก้ไขเพิ่มเติมโดยพระราชบัญญัติการทะเบียนราษฎร (ฉบับที่ ๓) พ.ศ. ๒๕๖๒รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ข้อ ๑ให้ยกเลิกกฎกระทรวงกำหนดให้คนซึ่งไม่มีสัญชาติไทยปฏิบัติเกี่ยวกับการทะเบียนราษฎรและกำหนดอัตราค่าธรรมเนียมพ.ศ. ๒๕๕๑ข้อ๒ คนซึ่งไม่มีสัญชาติไทยในกฎกระทรวงนี้หมายถึง(๑) คนต่างด้าวซึ่งได้รับอนุญาตให้มีถิ่นที่อยู่ในราชอาณาจักรตามกฎหมายว่าด้วยคนเข้าเมืองและมีใบสำคัญถิ่นที่อยู่ตามกฎหมายว่าด้วยคนเข้าเมืองหรือใบสำคัญประจำตัวคนต่างด้าวตามกฎหมายว่าด้วยการทะเบียนคนต่างด้าว แล้วแต่กรณี และบุตรที่เกิดในราชอาณาจักรและไม่ได้สัญชาติไทยโดยการเกิดตามกฎหมายว่าด้วยสัญชาติ(๒)คนต่างด้าวซึ่งได้รับการผ่อนผันให้พักอาศัยอยู่ในราชอาณาจักรเป็นกรณีพิเศษเฉพาะรายตามกฎหมายว่าด้วยคนเข้าเมืองและบุตรที่เกิดในราชอาณาจักรและไม่ได้สัญชาติไทยโดยการเกิดตามกฎหมายว่าด้วยสัญชาติ(๓) คนต่างด้าวซึ่งได้รับอนุญาตให้เข้ามาอยู่ในราชอาณาจักรเป็นการชั่วคราวตามกฎหมายว่าด้วยคนเข้าเมือง และบุตรที่เกิดในราชอาณาจักรและไม่ได้สัญชาติไทยโดยการเกิดตามกฎหมายว่าด้วยสัญชาติ(๔) คนต่างด้าวที่เข้ามาอยู่ในราชอาณาจักรโดยไม่ได้รับอนุญาตตามกฎหมายว่าด้วยคนเข้าเมืองและบุตรที่เกิดในราชอาณาจักรและไม่ได้สัญชาติไทยโดยการเกิดตามกฎหมายว่าด้วยสัญชาติข้อ๓ เมื่อมีคนซึ่งไม่มีสัญชาติไทยเกิดหรือตายให้บุคคลตามมาตรา ๑๘ มาตรา ๑๙ มาตรา ๑๙/๑ มาตรา ๑๙/๓ หรือมาตรา ๒๑ แจ้งการเกิดหรือการตายแล้วแต่กรณีข้อ๔ ให้คนซึ่งไม่มีสัญชาติไทยดังต่อไปนี้ปฏิบัติเกี่ยวกับการเพิ่มชื่อและรายการบุคคลในทะเบียนบ้านการสำรวจตรวจสอบหรือปรับปรุงการทะเบียนราษฎร การจัดทำทะเบียนประวัติการแจ้งการย้ายที่อยู่และการจัดทำบัตรประจำตัวตามกฎหมายว่าด้วยการทะเบียนราษฎร(๑)คนซึ่งไม่มีสัญชาติไทยตามข้อ ๒ (๑)(๒)คนซึ่งไม่มีสัญชาติไทยตามข้อ ๒ (๒) ที่รัฐมนตรีว่าการกระทรวงมหาดไทยประกาศกำหนดให้นายทะเบียนอำเภอหรือนายทะเบียนท้องถิ่นจัดทำทะเบียนบ้านตามมาตรา๓๘ วรรคหนึ่ง(๓)คนซึ่งไม่มีสัญชาติไทยตามข้อ ๒ (๓) ที่ได้รับอนุญาตให้อยู่ในราชอาณาจักรเป็นการชั่วคราวติดต่อกันเป็นเวลาไม่น้อยกว่าหกเดือนข้อ ๕ การยื่นคำร้องขอเพิ่มชื่อและรายการบุคคลในทะเบียนบ้านของบุคคลตามข้อ๔ (๑)ให้ยื่นภายในสามสิบวันนับแต่วันที่ได้รับอนุญาตให้มีถิ่นที่อยู่ในราชอาณาจักรการยื่นคำร้องขอเพิ่มชื่อและรายการบุคคลในทะเบียนบ้านของบุคคลตามข้อ๔ (๒)ให้ยื่นภายในสี่สิบห้าวันนับแต่วันที่ผู้อำนวยการทะเบียนกลางประกาศให้ยื่นขอเพิ่มชื่อในทะเบียนบ้านการยื่นคำร้องขอเพิ่มชื่อและรายการบุคคลในทะเบียนบ้านของบุคคลตามข้อ๔ (๓)ให้ยื่นภายในสามสิบวันนับแต่วันที่ได้รับวีซ่าหรือได้รับอนุญาตต่อวีซ่าให้อยู่ในราชอาณาจักรได้เป็นเวลาตั้งแต่หกเดือนขึ้นไปข้อ ๖ ให้คนซึ่งไม่มีสัญชาติไทยดังต่อไปนี้ปฏิบัติเกี่ยวกับการสำรวจตรวจสอบหรือปรับปรุงการทะเบียนราษฎรการจัดทำทะเบียนประวัติ การแจ้งการย้ายที่อยู่ และการจัดทำบัตรประจำตัวตามกฎหมายว่าด้วยการทะเบียนราษฎร(๑)คนซึ่งไม่มีสัญชาติไทยตามข้อ ๒ (๒) ที่นอกจากข้อ ๔ (๒)(๒)คนซึ่งไม่มีสัญชาติไทยตามข้อ ๒ (๔) ที่รัฐมนตรีว่าการกระทรวงมหาดไทยประกาศกำหนดให้ผู้อำนวยการทะเบียนกลางจัดให้มีทะเบียนประวัติตามมาตรา๓๘ วรรคสองข้อ ๗ การยื่นคำร้องขอจัดทำทะเบียนประวัติของบุคคลตามข้อ๖ (๑) ให้ยื่นภายในสี่สิบห้าวันนับแต่วันที่ประกาศกระทรวงมหาดไทยหรือประกาศสำนักนายกรัฐมนตรีผ่อนผันให้คนซึ่งไม่มีสัญชาติไทยตามข้อ๒ (๒) พักอาศัยอยู่ในราชอาณาจักรเป็นกรณีพิเศษ มีผลบังคับใช้ข้อ ๘ คนซึ่งไม่มีสัญชาติไทยตามข้อ ๒ (๓)ที่ได้รับอนุญาตให้อยู่ในราชอาณาจักรเป็นการชั่วคราวเป็นเวลาน้อยกว่าหกเดือนหากมีความประสงค์จะปฏิบัติเกี่ยวกับการทะเบียนราษฎรตามข้อ ๔ ให้ร้องขอต่อนายทะเบียนเพื่อดำเนินการให้ได้ข้อ ๙ ให้กำหนดค่าธรรมเนียมเกี่ยวกับการทะเบียนราษฎรสำหรับคนซึ่งไม่มีสัญชาติไทย ดังต่อไปนี้(๑)การออกบัตรประจำตัวให้กับคนซึ่งไม่มีสัญชาติไทย(ก)กรณีทำบัตรครั้งแรกสำหรับผู้ที่มีอายุตั้งแต่สิบห้าปีบริบูรณ์หรือกรณีบัตรเดิมหมดอายุ ฉบับละ๖๐ บาท(ข)กรณีบัตรเดิมสูญหาย ถูกทำลาย หรือชำรุด ฉบับละ๖๐ บาท(ค)กรณีเปลี่ยนบัตรเนื่องจากการแก้ไขรายการผู้ถือบัตร ฉบับละ๖๐ บาท(๒)การขอคัดสำเนา หรือคัดและรับรองสำเนารายการทะเบียนหรือบัตรประจำตัวตามมาตรา๖ ฉบับละ๒๐ บาท(๓)การขอคัดสำเนา หรือคัดและรับรองสำเนารายการข้อมูลทะเบียนประวัติราษฎรตามมาตรา๑๔ (๑) ฉบับละ ๒๐ บาท(๔)การแจ้งการเกิดต่างท้องที่ตามมาตรา ๑๘ วรรคสามการแจ้งการตายต่างท้องที่ตามมาตรา๒๑ วรรคสี่หรือการแจ้งการย้ายที่อยู่ตามมาตรา๓๐/๒ ฉบับละ๒๐ บาท(๕)การขอรับสำเนาทะเบียนบ้านตามมาตรา ๓๙ วรรคสอง ฉบับละ๓๐ บาทข้อ ๑๐ ให้ยกเว้นค่าธรรมเนียมการออกบัตรประจำตัวคนซึ่งไม่มีสัญชาติไทยกรณีทำบัตรครั้งแรกสำหรับผู้ที่มีอายุต่ำกว่าสิบห้าปีบริบูรณ์ข้อ ๑๑ ให้ยกเว้นค่าธรรมเนียมสำหรับคนซึ่งไม่มีสัญชาติไทยตามข้อ๙ (๒) และข้อ ๙ (๓) เพื่อใช้ในการดังต่อไปนี้(๑)การศึกษา(๒)การศาสนา(๓)การขอรับการสงเคราะห์จากทางราชการ(๔) การปฏิบัติหน้าที่ของส่วนราชการ หน่วยงานของรัฐ รัฐวิสาหกิจที่จัดตั้งขึ้นโดยพระราชบัญญัติพระราชกฤษฎีกา หรือมติคณะรัฐมนตรีข้อ๑๒ ในกรณีที่ผู้อำนวยการทะเบียนกลางประกาศให้เขตท้องที่ใดเป็นเขตพื้นที่ประสบสาธารณภัย ให้ยกเว้นค่าธรรมเนียมสำหรับคนซึ่งไม่มีสัญชาติไทยตามข้อ ๙ (๑) และข้อ ๙ (๔) เฉพาะการแจ้งการเกิดตามมาตรา ๑๘ วรรคสามและการแจ้งการตายตามมาตรา ๒๑ วรรคสี่และค่าธรรมเนียมตามข้อ ๙ (๕) ภายในกำหนดเวลาที่ผู้อำนวยการทะเบียนกลางประกาศกำหนดข้อ๑๓ คำร้องที่นายทะเบียนได้รับไว้ในวันก่อนวันที่กฎกระทรวงนี้ใช้บังคับและยังอยู่ระหว่างการพิจารณา ให้ถือเป็นคำร้องตามกฎกระทรวงนี้ให้ไว้ณ วันที่ ๒๕ ธันวาคม พ.ศ. ๒๕๖๒พลเอกอนุพงษ์ เผ่าจินดารัฐมนตรีว่าการกระทรวงมหาดไทยหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรปรับปรุงการกำหนดให้คนซึ่งไม่มีสัญชาติไทยปฏิบัติเกี่ยวกับการทะเบียนราษฎรรวมทั้งกำหนดค่าธรรมเนียมและยกเว้นค่าธรรมเนียมที่เกี่ยวข้องกับการปฏิบัติดังกล่าว เพื่อให้สอดคล้องกับพระราชบัญญัติการทะเบียนราษฎร พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติการทะเบียนราษฎร (ฉบับที่ ๓) พ.ศ. ๒๕๖๒ จึงจำเป็นต้องออกกฎกระทรวงนี้ พรวิภา/จัดทำ๖กุมภาพันธ์ ๒๕๖๓ภาณรุจ/ตรวจ๑๒ กุมภาพันธ์๒๕๖๓[๑] ราชกิจจานุเบกษาเล่ม ๑๓๗/ตอนที่ ๑ ก/หน้า ๑๓/๗ มกราคม ๒๕๖๓